नवरात्रि के पहले दिन मंदिरों में भक्तों का तांता  
नवरात्रि के पहले दिन श्रद्धालुओं के जयकारों और मंत्रोच्चार से लखनऊ के सभी देवी मंदिर गूंज उठे।
नवरात्रि के पहले दिन श्रद्धालुओं के जयकारों और मंत्रोच्चार से लखनऊ के सभी देवी मंदिर गूंज उठे। चौक स्थित ऐतिहासिक एवं प्राचीन काली मंदिर, शास्त्री नगर स्थित दुर्गा मंदिर सहित राजधानी के सभी देवी मंदिरों में सुबह से भक्तों का तांता लग गया।    हाथ में सिंदूर, नारियल, चुनरी और फूल-माला लिए श्रद्धालु कतार में लगकर बारी-बारी से मां के दर्शन कर पूजा-अर्चना कर रहे थे। नवरात्रि वर्ष में दो बार आते हैं। काली मंदिर के पुजारी पंडित ओंकार नाथ शास्त्री कहते हैं कि ऐसी मान्यता है कि नवरात्रि के दौरान जो भक्त सच्चे दिल व समर्पित भाव से मां दुर्गा का व्रत रखकर उनकी पूजा-अर्चना करता है, उस पर देवी मां की विशेष कृपा होती है।  देवी मंदिरों में तड़के चार बजे से भक्तों का सैलाब देखा गया। भक्त राजेश तिवारी कहते हें कि नवरात्रि के पहले दिन मां दुर्गा के पहले रूप शैलुपत्री की पूजा का जाती है।